Apostles' Creed in Ambonese Malay
Yesus pung utusang-utusang pung parcaya
Beta parcaya par Allah Bapa yang pung kuasa atas samua yang ada.
Antua yang biking langit deng dunya ni.
Deng beta parcaya par Yesus Kristus, Tuhan Allah pung Ana yang satu
areng-areng sa.
Antua tu katong pung Raja.
Antua pung mama Maria ada deng badang
tagal Tuhan Allah pung Roh la Antua
lahir, biar kata Maria ni balong
parna tidor deng laki-laki.
Antua dapa siksa waktu Gubernur Pontius
Pilatus pegang parenta.
Dong paku Antua di kayo salib la gantong
sampe mati, baru orang bakubur
Antua.
Antua turung di orang mati
pung dunya. La akang pung lusa, Antua hidop
kombali.
Antua nai ka
sorga la ada dudu pegang parenta di Allah Bapa pung sabala
kanang.
Allah Bapa ni yang pung kuasa atas samua yang ada.
Antua nanti
datang kombali dari tampa tu par jadi hakim par orang-orang
yang masi hidop deng yang su mati.
Beta parcaya par Tuhan Allah pung Roh.
Beta parcaya kata Tuhan Allah su pili katong dari antero dunya ni par
jadi
Yesus pung orang-orang yang seng tabage-bage, la katong samua ni
satu hati tarima yang bae dari Antua.
Beta parcaya kata Tuhan Allah kasi ampong katong pung dosa-dosa deng Antua
nanti kasi katong pung
badang hidop kombali, la katong hidop deng Antua
tarus-tarus.
Ini beta pung parcaya. Amin.